Adressaatide leidmiseks on DigiDoc klientprogrammis 4 võimalust: leida sertifikaadi hoidlast, pärida LDAP kataloogist, laadida failist või ID-kaardilt.  Kõige lihtsam moodus ongi krüpteerimiseks kasutada juba sertifikaadi hoidlas olevat sertifikaati. Kui sinna ei ole veel jõutud vajalikku sertifikaati talletada, siis teades inimese ees- ja perekonnanime või isikukoodi saab otsida LDAP kataloogist. Kui juhtub, et sama ees- ja perekonnanimega on rohkem  kui üks indiviid, kuvatakse kõik sellenimelised sertifikaatide omanikud. õige isiku saab tuvastada teades sünnikuupäeva.  Kolmandaks võimaluseks on laadida sertifikaat ID-kaardilt, mis eeldab kaardilugejaga ühendatud arvutit ja vastavat ID-kaarti lugejas.  Neljandaks võimaluseks on laadida sertifikaat failist, kui näiteks sertifikaat on e-mailiga saadetud.  Kord juba krüpteerimiseks kasutatud sertifikaadid talletab DigiDoc klient "Other People" sertifikaadi hoidlasse, kust neid saab hiljem  lihtsalt leida.